Horezmi riik

Horezmi riik (ka Horezmi impeerium) oli turgi-pärsia sunniitide riik Kesk-Aasias, peamiselt tänapäeva Afganistani ja Iraani aladel. Riik rajati 1077. aastal ning algul oli see Seldžukkide riigi ja Karakitai vasall. 

13. sajandil vallutasid Horezmi mongolid. Kõrgajal oli riigi pindala kuni 3,6 miljonit ruutkilomeetrit, mis teeb sellest ühe ajaloo suurima impeeriumi.

Horezmišahhide riigi alguskuupäev ei ole kindel. Riiki juhtinud Horezmi dünastiale pani alguse Anushtegin Gharchai, kes oli olnud Gharchistani juhtide ori ning hiljem mamelukk seldžukkide teenistuses. Riigi iseseisvuse saavutas alles tema pojapojapoeg Atsiz.

1220. aastal tungisid Horezmi Tšingis-khaani juhtimisel mongolid, kes vallutasid riigi vähem kui kahe aastaga. Vaenlane kasutas ära Horezmi riigi sisetülisid ja nõrkusi, rikkamaid linnu piirati ja rüüstati.

Vaata ka
 Turgi dünastiate ja riikide loend
 Horezmi riik
 Horezm
 Sunni dünastiate loend

Viited

Aasia ajaloolised riigid
Aasia keskaja riigid
Afganistani ajalugu
Usbekistani ajalugu
Iraani ajalugu
Aserbaidžaani keskaeg
Türkmenistani ajalugu